SL Uradni list Evropske unije C 101/2

Obvestilo o uporabi člena 10(a) Uredbe Sveta (EGS) št. 3030/93 o posebni zaščitni klavzuli za tekstil

(2005/C 101/02)

1. UVOD – CILJ SMERNIC

Določbe posebne zaščitne klavzule za tekstil (v nadaljevanju besedila „PZKT“), ki je vključena v Protokol o pristopu Kitajske k STO, so bile vključene v zakonodajo EU z Uredbo Sveta (ES) št. 138/2003 (1) v obliki novega člena 10(a), ki je vstavljen v Uredbo Sveta (EGS) št. 3030/93 (2). Nov člen 10(a) je skoraj dobeseden prepis besedila, ki ga vsebuje Protokol o pristopu Kitajske k STO, glavni dodatek je vzpostavitev notranjega postopka odločanja v EU, glede na katerega se sprejemajo odločitve po tako imenovanem „postopku komitologije“ (prim. opis spodaj).

Od svojega sprejetja sproža določba veliko vprašanj v zvezi z razlago, prav tako je bila izražena zaskrbljenost v zvezi s potrebo po največji mogoči preglednosti, ki mora biti uvedena v postopke, in po večji predvidljivosti v zvezi s politiko Komisije o njenem izvajanju. Komisija je, kot odgovor na te skrbi, v sporočilu o „tekstilu in oblačilih po letu 2005“ z dne 13. oktobra 2004 (3) navedla, da bodo na voljo „smernice, ki bodo vsebovale postopke in merila, ki jih namerava Komisija upoštevati v skladu z ustreznimi uredbami Sveta pri uporabi varnostnih klavzul, zlasti pri varnostni klavzuli za tekstil, ki je bila uvedena v Protokol o pristopu Kitajske k STO.“ To sporočilo vsebuje navedbo (v nadaljevanju besedila „smernice“) načina, ki ga Komisija namerava uporabiti za PZKT. Njen namen je torej obvestiti zainteresirane stranke o:

(a) merilih za uporabo PZKT, ki jih mora Komisija uporabiti;

(b) postopkih za prizadevno ravnanje in pregled zahtev za uporabo PZKT, ki ponujajo priložnost za vse zainteresirane stranke, ki bodo vključene v postopek, ki ga Komisija namerava uporabiti.

Smernice prav tako obrazložijo „zgodnji sistem opozarjanja“, ki ga namerava Komisija uporabiti kot vodilo za odločitev, ali začeti poizvedbo in se intenzivno posvetovati s Kitajsko, če bodo dosežene nekatere „stopnje opozarjanja“. To ne bo posegalo v dejansko uporabo PZKT, ki bo odvisna od tam podrobno opredeljenih pogojev.

Te smernice so namenjene obveščanju zainteresiranih strank in niso pravni instrument. Namesto tega odražajo politično namero Komisije, da sledi nekaterim postopkom in merilom za uporabo PZKT, in zato ne sme priti do nobenih pravno zakonitih pričakovanj v zvezi s posameznimi odločitvami, ki jih bo Komisija sprejela glede posebne zaščitne klavzule za tekstil v skladu z ustreznimi predpisi; vsaka odločitev izhaja iz proučitve vsakega primera posebej, da se zagotovi popolna upravičenost vseh dejavnosti po PZKT. Ker ima Komisija po zakonodaji Skupnosti široka pooblastila za uporabo PZKT, te smernice zainteresiranim strankam obrazložijo, kako namerava Komisija izvajati ta pooblastila.

2. OPIS POSEBNE ZAŠČITNE KLAVZULE ZA TEKSTIL

Poročilo delovne skupine o pristopu Kitajske k STO (4), ki je priloženo Protokol o pristopu Kitajske k STO (5), je v odstavek 242 uvedlo določbo, ki bi omogočila članicam STO, da do konca leta 2008 (6). uvedejo zaščitne ukrepe za tekstil in oblačila iz Kitajske.Glavni elementi določbe (ponatisnjeni v Prilogi I) so naslednji:

(a) Pogoji za sklicevanje: klavzula se lahko sproži „če članica STO meni, da pomeni uvoz tekstilnih izdelkov in oblačil (...) s poreklom iz Kitajske zaradi motenj na trgu nevarnost, da bo oviran pravilen razvoj trgovine s temi izdelki“.

(b) Predvideni zaščitni ukrepi: klavzula se sproži na zahtevo za posvetovanja članice, ki se sklicuje na klavzulo. Pri tem se uporabita dva koraka: (a) po prejetju zahteve za posvetovanje se Kitajska strinja, da bo omejila pošiljke ustrezne kategorije izdelka, ki je predmet posvetovanj, v zadevno državo na količine, na stopnjo ki presega 7,5 % (za 6 % za izdelke iz volne) in ki so bile izvožene v prvih 12 mesecih obdobja zadnjih 14 mesecev pred mesecem, v katerem je bila predložena zahteva za posvetovanja; (b) če ni sporazumne rešitve, lahko zadevna članica STO uvede količinske omejitve za takšne količine. Takšni ukrepi lahko veljajo le eno leto. Vendar je vprašanje, ali se lahko ta rok podaljša, predmet razlage, ker besedilo navaja, da „noben ukrep, sprejet v skladu s tem odstavkom, ne ostane veljaven več kot eno leto brez ponovnega zahtevka ...“, in tako pušča odprto možnost za novo vložitev zahtevka za klavzulo za iste izdelke po izteku obdobja enega leta.

Treba je omeniti, da je PZKT izjemna določba prehodne narave, ki nima jasne povezave z drugimi zaščitnimi določbami ali postopki v STO. Njena edinstvenost, ki pomeni, da se pristop iz teh smernic ne more uporabljati v ostalih zaščitnih instrumentih, izhaja iz dejstva, da je namenjena za zagotavljanje dodatnih sredstev za olajšanje prehoda na ureditev brez kvot, ki bo začela veljati od dneva izteka veljavnosti Sporazuma STO o tekstilu in oblačilih 31. decembra 2004, in ob upoštevanju pristopa Kitajske k STO sedem let po zaključku pogajanj o Sporazumu STO o tekstilu in oblačilih. Prav tako je zelo nejasno ubesedena določba, ki se lahko uporablja s sorazmerno široko stopnjo presoje in ima malo prostora za izpodbijanje v STO.

Njeni standardi se zdijo nižji kot tisti, ki veljajo v ostalih zaščitnih določbah STO. To je mogoče pripisati dejstvu, da so ukrepi, razpoložljivi v skladu s PZKT, bolj omejeni glede na obseg (le količinske omejitve) in trajanje (največ eno leto) kot tisti, ki so mogoči v skladu z drugimi zaščitnimi instrumenti.

3. PRENOS PZKT V ZAKONODAJO EU

Posebna zaščitna klavzula za tekstil je bila vključena v zakonodajo Skupnosti z Uredbo Sveta (ES) št. 138/2003 z dne 21. januarja 2003, ki je uvedla nov člen 10(a) v Uredbo Sveta (EGS) št. 3030/93, ki je podoben besedilu v Protokolu (glej Prilogo 2), in Komisiji podelila pooblastila za uporabo mehanizma. Komisija je torej pooblaščena, da sprejema odločitve, po posvetovanju z Odborom za tekstil, o zahtevi po posvetovanjih (ki povzroči, da Kitajska uvede samoomejitev), na zahtevo države članice ali na svojo lastno pobudo, in v zvezi z uvedbo omejitev. Ta določba, skupaj s splošnimi načeli prava Skupnosti, ureja uporabo PZKT v Skupnosti.

Po členu 10a Uredbe Sveta (EGS) št. 3030/93, katerega pravne določbe so prav tako navedene v Prilogi 2 (7), preden Komisija zahteva formalna posvetovanja s Kitajsko ali preden uvede omejitve, Komisija predloži osnutek ukrepov, ki jih predlaga Odboru za tekstil, in jih nato sprejme, če Odbor s kvalificirano večino glasuje za. Če ni kvalificirane večine, Komisija nemudoma predloži Svetu predlog, nato lahko Svet s kvalificirano večino zavrne, dopolni ali prekliče predlog Komisije. Vendar če Svet ne zavzame stališča s kvalificirano večino v enem mesecu, sprejme Komisija predlagane ukrepe. Če Svet nasprotuje ukrepu s kvalificirano večino, ga mora Komisija ponovno pregledati in lahko nato bodisi oblikuje dopolnjen predlog bodisi ponovno predloži predlog ali pa predstavi zakonodajni predlog; po izteku enega meseca brez Sklepa Sveta, mora Komisija sprejeti zakon.

To sporočilo obrazloži merila, v skladu s katerimi bodo sprejete odločitve, ki bodo obravnavane v oddelku 4, in postopke za obravnavanje pritožb ter v postopku odločanja, ki bodo obravnavani v oddelku 5. Prav tako opiše „sistem zgodnjega opozarjanja“, ki je namenjen zmanjševanju tveganja motenj na trgu in ga je zato treba uporabiti za zaščitne ukrepe (oddelek 6). Nenazadnje je navedeno, do katerih količin uvoza se Komisija načeloma ne namerava sklicevati na zaščitno klavzulo (oddelek 7).

4. OPREDELITVE IN MERILA ZA UPORABO PZKT

PZKT se lahko uporabi, ko „je nevarnost, da se zaradi uvoza tekstilnih izdelkov in oblačil s poreklom iz Kitajske v Skupnost in za katere velja Sporazum o tekstilu in oblačilih, pojavijo motnje na trgu, ki ovirajo skladen razvoj trgovine teh izdelkov“. Številni ključni elementi, ki so določeni spodaj, potrebujejo razlago. Te razlage se ne sme obravnavati kot zavezujoče ali veljavne; ta samo določa, v korist zainteresiranih strank, kako Komisija razume te elemente.

(a) Vzroki motenj

Vzrok motenj – neskladen razvoj trgovine zaradi motenj na trgu – mora biti „uvoz tekstilnih izdelkov in oblačil s poreklom iz Kitajske, za katere velja Sporazum o tekstilu in oblačilih“. Izvor izdelkov, kot je določen v skladu s pravili, veljavnimi v Skupnosti, je ustrezen ne glede na to, ali prihajajo neposredno iz Kitajske ali prek drugih vmesnih ozemelj. Za zadevne izdelke mora veljati Sporazum STO o tekstilu in oblačilih.

(b) „Nevarnost, da se bi oviral skladen razvoj trgovine s tekstilnimi izdelki in oblačili“

V pogajanjih za pristop Kitajske k STO je bilo dogovorjeno, da je PZKT na razpolago kot dodatni zaščitni mehanizem še zlasti po vključitvi liberalizacije v Sporazum o tekstilu in oblačilih, da se upošteva zelo pomembna proizvodna in izvozna možnost Kitajske za tekstil in oblačila. Njen cilj je bil še zlasti zagotoviti čim bolj gladek prehod na trgovinsko okolje brez kvot, ki bo v sektorju prevladovalo od leta 2005. Zato se mora PZKT vzpostaviti zaradi nevarnosti, da bo razvoj uvoza iz Kitajske „oviral (...) skladen razvoj trgovine tekstilnih izdelkov in oblačil“.

Takšen koncept ni bil opredeljen v zakonodaji ali sodni praksi STO niti ga ni v zakonodaji EU. Da se oceni, ali je „skladen razvoj trgovine“ tekstilnih izdelkov in oblačil ogrožen, bo Komisija kot glavni kazalec upoštevala obstoj hitrega naraščanja ali vzpona uvoza , v absolutnem ali relativnem smislu. Majhna sprememba v odstotkih ne zadostuje, da bi sprožila uporabo PZKT. Povečanje mora biti hitro, na način, da bo vidna znatna sprememba trgovinskih vzorcev v zadevnem izdelku ali skupini izdelkov. Lahko zadeva uvožene količine ali vrednosti uvoženih izdelkov ali oboje. Na primer, povečanje za več odstotnih točk pri izdelkih, za katere je Kitajska že ponudnik s prevladujočim tržnim položajem – ali še za več v tistih primerih, v katerih so bile kvote za Kitajsko nizke v relativnem smislu – ob upoštevanju nekaj mesecev leta 2005 v primerjavi z istim obdobjem leta 2004, se lahko šteje kot hitro povečanje uvoza.

V zvezi s tem se povečanja, kot na primer tista, navedena v tabelah A in B oddelka 6, načeloma štejejo kot „nevarnost za preprečitev skladnega razvoja trgovine s tekstilnimi izdelki in oblačili“. Nasprotno pa bo Komisija načeloma upoštevala, da pod nekaterimi stopnjami rasti uvoza, kot so navedene v oddelku 7, ni takšnega „neskladnega razvoja trgovine“, ker bi bil lahko povečan uvoz nekaterih izdelkov normalna posledica odprave kvot.

Ni treba, da je takšno hitro povečanje uvoza absolutno, lahko je tudi relativno. Vseeno bo primer za ukrep, ki ga je treba predvideti, če bo povečanje samo relativno, očitno šibkejši in težje razložljiv, razen če je uvoz izvršen pod nekaterimi pogoji (na primer v primeru znatnega padca cen ali znatnega padca izvoza iz na primer partnerskih držav Evro-sredozemske regije ali držav AKP v EU), ki povzroča „nevarnost, da bo oviral skladen razvoj trgovine.“ Še zlasti v primerih povečanega uvoza iz Kitajske, v relativnem ali absolutnem smislu, ki se ne more šteti kot naval uvoza, bo ustrezni dejavnik, ki ga je treba upoštevati, razvoj uvoznih cen , ki mora biti običajno ocenjen kot povprečje uvoznih cen na enoto, kot so lahko določene s statističnimi podatki o uvozu. Posledice znatnih padcev povprečnih uvoznih cen na enoto (posebno če gre za nelojalno nižanje cen v primerjavi z drugimi dobavitelji) skupaj s takšnimi povečanji uvoza so običajno motnje na trgu in nevarnost za „skladen razvoj trgovine“.

(c) Motnje na trgu

Če sklepamo iz opredelitev in prakse v ostalih zaščitnih instrumentih STO in ES (8), lahko motnje na trgu obstajajo, tudi če se uvoz izdelkov, ali kategorija izdelkov, hitro povečuje, absolutno ali relativno, ali pod takšnimi pogoji, da so pomemben razlog za materialno škodo, ali nevarnost za materialno škodo, industriji Skupnosti. Dejavniki, ki jih je treba upoštevati pri določanju, ali obstajajo motnje na trgu, so med drugim količina zadevnega uvoza, učinek takšnega uvoza na cene za takšne izdelke v EU in učinek takšnega uvoza na industrijo v EU, ki proizvaja te izdelke.

V skladu s to mednarodno priznano opredelitvijo „motnje na trgu“ ni potrebe po uresničevanju dejanske škode, ker bi bilo v tem primeru prepozno za učinkovitost kakršnega koli ukrepa in bi zato lahko zadostovala le nevarnost takšne škode. Vseeno mora biti nevarnost škode potrjena in ne le hipotetična: biti mora neposredna in iz nje mora biti razviden sedanji razvoj uvoza. V zvezi s tem mora biti zahteva za upoštevanje obstoja nevarnosti škode dejansko hitro povečanje uvoza, v absolutnem ali relativnem smislu. Sama verjetnost, da pride do takšnega povečanja – na primer po odpravi uvoznih kvot – ne sme biti dovolj. Takšno hitro povečanje uvoza mora biti ocenjeno še zlasti s pomočjo primerjave razvoja uvoza v ustrezno določenem obdobju (ki ni krajše od 2 do 3 mesecev) s podobnim obdobjem v prejšnjih letih.

Še en pomemben element, ki ga je treba upoštevati, je razvoj uvoznih cen, ker lahko vsak znaten padec takšnih cen ali nelojalno nižanje cen, na primer v primerjavi z drugimi večjimi dobavitelji, nakazuje motnjo na trgu.

Prav tako je treba proučiti, ali imata oziroma bosta imela obseg uvoza in njegova cena neposredni negativni učinek na industrijo EU. Tudi vpliv na industrijo pred dejanskim pričetkom proizvodnje (npr. predenje, tkanje in pletenje ali postopki za končno obdelavo) je lahko koristen in ne sme biti izključen pri ocenjevanju škode ali nevarnosti škode industriji. Za ocenjevanje dejanskega ali pričakovanega vpliva na prizadeto industrijo EU bodo uporabljeni vsi razpoložljivi podatki, kot so na primer razvoj proizvodnje, tržni delež, prodaja, zaposlovanje, donosnost in učinki dobavne verige.

Da se upošteva veliko število izdelkov v kategorijah v tekstilnem in oblačilnem sektorju in med njimi ter povezave in prekrivanja, ki se lahko pojavijo med njimi, je primerno obdržati, na podlagi posameznih primerov, prožnost za opredelitev zadevnih izdelkov ali zadevnih skupin izdelkov.

(d) Drugi ustrezni dejavniki

En dejavnik, ki ga je treba upoštevati, je vpliv, ki ga lahko ima vzpon uvoza iz Kitajske na ostale dobavitelje in še zlasti na bolj ranljive države v razvoju, ki so odvisne od tekstilne industrije (gospodarstva majhnih držav v razvoju, najmanj razvite države in države AKP ter še zlasti države južnega in vzhodnega Sredozemlja, ker so del naravne cone konkurenčnosti tekstilne in oblačilne industrije EU ter so pomembno namembno območje za izvozno blago in naložbe industrije EU). Resen umik tradicionalnih dobaviteljev s trga EU lahko pomeni motnjo trgovanja in ima resne negativne posledice, ki so lahko primerno odpravljene, čeprav se lahko zaščitni ukrep sprejme le, če so izpolnjena merila „nevarnosti za preprečitev skladnega razvoja trgovine“ in „motenj na trgu“, kot je razloženo v pododdelkih (b) in (c) zgoraj.

Pozitivna določitev, da so bili pogoji za uporabo PZKT izpolnjeni, bi načeloma povzročila, da Komisija zahteva formalna posvetovanja s Kitajsko v skladu s členom 10(a). Vseeno lahko Komisija odloči drugače, v primeru, da bi uporaba PZKT imela velik in jasen negativni vpliv splošne interese Skupnosti (kot so druge industrijske panoge – ki so v vertikalnem razmerju – industrija EU z naložbami na Kitajskem, potrošniki ali trgovina), ki bi jasno prevladal nad pozitivnimi posledicami ukrepa za industrijo.

5. POSTOPKI IN ČASOVNI RAZPORED ZAŠČITNIH POSTOPKOV

Komisija pripisuje velik pomen preglednosti in učinkovitosti pri obravnavanju trgovinskih instrumentov, tako da se, ko država članica ali druge zainteresirane stranke izrazijo zahtevo po zaščitnem ukrepu, sprožijo postopki, ki jih obravnavajo na način, da so upoštevane vse zainteresirane stranke, odločbe, sprejete v razumnem obdobju in pravilno motivirani ter sporočeni zainteresiranim strankam in javnosti na splošno. Takšna preglednost se mora kazati v večji predvidljivosti in gotovosti za trgovino in poslovanje ter mora zagotoviti, da so odločbe sprejete z najboljšim mogočim poznavanjem vseh ustreznih dejavnikov in potem, ko so bili predstavljeni vsi ustrezni argumenti. V posebno nujnih primerih pa lahko Komisija vseeno odloči, da pospeši postopke, kar vključuje skrajšanje rokov ali poenostavljen in pospešen postopek posvetovanj, ali ukrepa na osnovi razpoložljivih podatkov.

Da se dosežejo ti cilji, namerava Komisija nadaljevati v zvezi s postopki za izvajanje PZKT, kot je opisano v nadaljevanju. Tudi to mora biti v korist zainteresiranim strankam obravnavano kot obrazložitev, kako namerava Komisija izvajati svoja pooblastila. Ne sme se je obravnavati kot zavezujoče ali veljavne.

(a) Uvedba postopka – začetek preiskave in zahteva po neformalnih posvetovanjih s Kitajsko

Pred uporabo zaščitne klavzule zaradi zahteve po formalnih posvetovanjih s Kitajsko je primerno, da Komisija začne preiskavo, da bi določila dejstva in zahtevala neformalna posvetovanja s Kitajsko ter da bi proučila načine, kako se izogniti motnjam na trgu. To se bo izvedlo v skladu z dvema predpostavkama:

— na zahtevo države članice

— na lastno pobudo Komisije, ki je lahko v dveh primerih: ko so pri uporabi „sistema zgodnjega opozarjanja“, opisanega v oddelku 6, dosežene „stopnje opozarjanja“; ali na zahtevo industrije, ki zagotavlja prima facie zadosten dokaz o potrebi po zaščiti.

Isti postopki se bodo uporabili za preiskave, ki so se začele po uradni dolžnosti, ali za tiste, ki so se začeli na podlagi prošenj.

(i) Začetek na zahtevo države članice

Če zahteva vsebuje zadovoljiv zadosten prima facie dokaz, da so izpolnjeni pogoji za uporabo PZKT, kot je navedeno v oddelku 4, bodo službe Komisije začele preiskavo in zahtevale neformalna posvetovanja s kitajskimi organi.

Prima facie dokaz obstaja, ko zahteva vključuje podatke in sestavine, ki zadostno kažejo na obstoj motnje na trgu, na ravni EU ali ustrezni nižji geografski ravni, in „neskladnega razvoja trgovine“, kot je opredeljen v oddelku 4 teh smernic. Takšne zahteve načeloma ne smejo biti dopustne, če so stopnje uvoza pod tistimi, ki so navedene v oddelku 7 tega dokumenta.

Zahteve lahko zadevajo eno ali več kategorij izdelkov ali posamezne izdelke znotraj teh kategorij.

Običajno se Komisija v roku 15 koledarskih dni od prejema zahteve odloči, ali bo začela preiskavo in zahtevala neformalna posvetovanja ali bo zahtevo zavrnila. Za vsako zavrnjeno zahtevo bodo navedeni razlogi za njeno nedopustnost.

Komisija načeloma ne bo sprejela zahtev, ki so v osnovi ponovitev prejšnjih zahtev, ki so bile zavrnjene, razen če ni novih elementov, ki opravičujejo ponovno predložitev.

(ii) Začetek na lastno pobudo Komisije

Komisija namerava začeti postopke z dvema predpostavkama:

— Podatki, zbrani po sistemu spremljanja uvoza, kot je podrobno opisano v oddelku 6 teh smernic, kažejo presežene „stopnje opozarjanja“;

— Stranke, na katere neposredno vplivajo motnje na trgu, predložijo zadovoljivo obrazložene zahteve.

V tej drugi predpostavki morajo zahteve, ki bodo sprejete, poslati organi ali skupine podjetij, ki v EU zadovoljivo zastopajo sektor ali zadevni izdelek (to se na primer ne bi zgodilo, če sta dva ali več združenj proizvajalcev istega izdelka, ki imajo različna stališča).

Komisija namerava pri zahtevah za zaščitni ukrep, ki jih je prejela od industrije, uporabiti postopke in merila, ki so opisani v oddelku i) zgoraj.

(b) Objava obvestila in rok za pripombe

V primeru odprtja preiskave bo Komisija nemudoma objavila obvestilo o začetku preiskave v Uradnem listu („UL“) Evropske unije in na prvi strani spletne strani Generalnega direktorata za trgovino (9).

Obvestilo v UL in na spletni strani Generalnega direktorata za trgovino bo vsebovalo povzetek podlage za zaščitno preiskavo, vključno z glavnimi sestavinami zahteve za zaščitne ukrepe, ki so se lahko uporabili, in povabilo vsem zainteresiranim strankam, da v roku 21 koledarskih dni predložijo predloge s svojimi stališči in zagotovijo ustrezne dejanske podatke. Prav tako bo podrobno opredelilo postopke in časovni razpored, ki ga bodo morale zainteresirane stranke v postopku upoštevati.

(c) Preiskava in neformalna posvetovanja

Komisija bo vodila preiskavo za ugotovitev dejstev v 60 dneh od objave obvestila. To obdobje se lahko podaljša enkrat, v izjemnih okoliščinah, za deset delovnih dni. Komisija bo poiskala vse podatke, za katere meni, da so potrebni, vključno z ustreznim preverjanjem predloženih stališč zainteresiranih strank, da se določi, ali naj zaprosi za formalna posvetovanja s Kitajsko.

Komisija bo razkrila ugotovitve zainteresiranim strankam s povabilom, da predložijo dodatne pripombe, in bo lahko izvajala, če bo zahtevano, tudi zaslišanja zainteresiranih strank. Komisija bo za ta namen določila primerne meje. Istočasno z odprtjem preiskave bo Komisija zahtevala neformalna posvetovanja s Kitajsko. Preiskava in neformalna posvetovanja s Kitajsko bodo izvedena sočasno in v obdobju 60 dni.

(d) Odločitev o zahtevi za neformalna posvetovanja s Kitajsko

Komisija bo odločitev sprejela na osnovi podatkov, ki bodo na razpolago ob koncu preiskave, ter bo Odboru za tekstil predstavila rezultate in zaključke preiskav ter neformalnih posvetovanj s Kitajsko.

Če Komisija določi, da se PZKT uporabi, bo nemudoma sklicala sestanek Odbora za tekstil, da izve njegovo mnenje o nameri glede zahteve za formalna posvetovanja s Kitajsko v skladu z odstavkom (a) PZKT. Komisija bo Odboru predložila podrobno dejansko utemeljitev razlogov in obrazložitev zahteve, skupaj z „veljavnimi podatki, ki kažejo obstoj ali nevarnost motenj na trgu in vlogo izdelkov s poreklom iz Kitajske v tej motnji“ (10). Nadaljnji koraki v postopku so tisti, ki so navedeni v členu 17 Uredbe Sveta (EGS) št. 3030/93 (11).

Po posvetovanju Odbora za tekstil in, če je ustrezno, po zaključku postopka iz člena 17 Uredbe Sveta (EGS) št. 3030/93, bo Komisija, brez nepotrebnega odlašanja, zahtevala formalna posvetovanja s Kitajsko. Njena določitev in razlogi za odločitev, da zahteva posvetovanja, bo objavljena v obliki obvestila v Uradnem listu Evropske unije in na prvi strani spletne strani Generalnega direktorata za trgovino (12) ter bo sporočena stranki, ki je za to zaprosila.

Če Komisija ugotovi, da pogoji za uporabo PZKT niso izpolnjeni, bo obvestila pritožnika v skladu z razlogi za odločitev, ki bodo prav tako objavljeni v UL Evropske unije.

(e) Odločitve in postopki v skrajno nujnih primerih

V okoliščinah, v katerih bi zamuda povzročila škodo, ki bi jo bilo težko popraviti, lahko Komisija po predhodni ugotovitvi, da je nevarnost, da bo uvoz oviral skladen razvoj trgovine, zahteva neposredna formalna posvetovanja s Kitajsko brez preiskave ali preden je zaključena preiskava. To se še zlasti lahko zgodi v primeru vzpona uvoza tako pomenljivega obsega, za katerega je očitno, da ovira skladen razvoj trgovine in bo povzročil znatno materialno škodo industriji Skupnosti, če ne bodo izvedeni ukrepi. Takšna zahteva se predloži po posvetovanju z Odborom za tekstil v skladu s postopkom, določenim v členu 17 Uredbe (EGS) št. 3030/93.

(f) Obdobje formalnih posvetovanj s Kitajsko

V skladu s PZKT mora Kitajska od prejema zahtev za posvetovanja uvesti samoomejitve za izvoz. Če se to ne bo zgodilo v 15 koledarskih dneh od zahteve, bo Komisija Odboru za tekstil nemudoma sporočila potrebne predloge za izboljšanje stanja; ti morajo običajno določiti uvozne omejitve, ki so izračunane tako, kot je določeno v členu 10(a)(1)(a) Uredbe Sveta (EGS) št. 3030/93.

Obdobje posvetovanja traja 90 dni od prejema zahteve za takšna posvetovanja.

(g) Sprejetje zaščitnih ukrepov

Če Komisija s Kitajsko v obdobju 90 dni, ki je natančno določeno v odstavku (f) zgoraj, ne doseže nobene vzajemno zadovoljive rešitve in če določi, da so izpolnjeni pogoji iz oddelka 4, lahko uvede količinsko omejitev za zadevne izdelke. V zvezi s tem bo Komisija nemudoma sklicala sestanek Odbora za tekstil, da bi izvedela njegovo mnenje o predlogu za določitev količinske omejitve za ustrezne kategorije, ki so predmet posvetovanj. Takšna omejitev mora prav tako veljati za uvoz blaga s poreklom iz Kitajske, ki se izvozi po objavi obvestila o napovedi formalnih posvetovanj in se odpremi v večji količini, kot si jo je Kitajska sama določila v skladu z odstavkom 242 Protokola o pristopu. Nadaljnji koraki v postopku so tisti, ki so navedeni v členu 17 Uredbe Sveta (EGS) št. 3030/93 (13).

Takšna količinska omejitev bo določena za količino izdelkov zadevne kategorije, ki so bili uvoženi v EU v prvih 12 mesecih zadnjih 14 mesecev pred mesecem, v katerem je bila predložena zahteva za posvetovanja, ki se je povečala za 7,5 % (ali za 6 % za izdelke iz volne). Ta omejitev bo veljala v obdobju do 31. decembra tistega leta, v katerem je bila predložena zahteva za posvetovanje, ali, kadar so ob predložitvi zahteve za posvetovanja do konca leta samo trije meseci ali manj, v obdobju, ki se konča 12 mesecev po zahtevi za posvetovanja. Posvetovanja s Kitajsko se morajo nadaljevati v obdobju, ko velja količinska omejitev, določena v skladu s to določbo.

Takšna odločitev, v skladu z ustreznimi postopki (Komisije ali Sveta), bo objavljena v UL Evropske Unije.

Po izteku zaščitnih ukrepov za zadevni izdelek bodo postopki, opisani v tem oddelku, uporabljeni za uvedbo novih zaščitnih ukrepov za iste izdelke.

6. SISTEM ZGODNJEGA OPOZARJANJA – ZAČETEK PREISKAVE PO URADNI DOLŽNOSTI IN ZAHTEVA ZA NEFORMALNA POSVETOVANJA

Glede na izkušnje iz preteklosti in še zlasti razvoj uvoza iz Kitajske za kategorije izdelkov, ki so bile liberalizirane leta 2002, bi bilo primerno zagotoviti nekatere smernice o tem, kako bo Komisija zagotovila, da se omogoči največja možna stopnja preglednosti za trgovino, da poteka uvoz iz Kitajske tako, da se izogne motnjam na trgu in da se v največjem možnem obsegu išče zadovoljive rešitve na način, da se zaščitni ukrepi uporabijo le v skrajnem primeru.

Za izvajanje teh ciljev bo Komisija uvedla sistem zgodnjega opozarjanja, v skladu s katerim bi, če težnja uvoza iz Kitajske pokaže, da obstajajo znaki, da se bo zgodil „neskladen razvoj uvoza“ ali da je ta neizbežen, in preden bo uporabljena zaščitna klavzula, najprej prosila za neformalna posvetovanja s Kitajsko in začela preiskavo o tem, ali takšen uvoz lahko povzroči motnje na trgu. Le v primerih, v katerih so se, kljub takšnim razpravam, nadaljevale težnje trgovanja na takšen način, da so bili izpolnjeni pogoji za uporabo zaščitnih ukrepov, bi Komisija z uporabo postopkov iz Uredbe Sveta (EGS) št. 3030/93 formalno uporabila zaščitno klavzulo in zato zahtevala formalna posvetovanja s Kitajsko.

V vsakem primeru morajo biti določitve za uporabo zaščitnega ukrepa po PZKT sprejete na podlagi posameznih primerov, po potrditvi, da so pogoji uporabe PZKT izpolnjeni in – razen v primerih skrajne nujnosti – po preiskavi v skladu s postopki, opisanimi zgoraj.

Na podlagi spremljanja uvoza, ki se izvaja v skladu z določbami Uredbe Sveta (EGS) št. 3030/93, bo Komisija redno pregledovala, ali so lahko nekateri okvirni pragovi dejanskega uvoza (14) iz Kitajske preseženi letno ali krajšem časovnem obdobju (načeloma ne manj kot 3 mesece) na osnovi načela časovnega sorazmerja. V takšnih primerih bo Komisija vzpostavila stik s kitajskimi organi za pregled razvoja uvoza, njegovega vpliva in verjetnosti, da se lahko te težnje nadaljujejo. Takšni okvirni pragovi, ki predvidevajo precejšnje povečanje kvot za Kitajsko v letu 2004, so bili določeni na podlagi posameznih kategorij, ob upoštevanju:

(a) stopnje, do katere so bile kvote, odstranjene 1. januarja 2005, uporabljene, tudi ob upoštevanju sorazmernega položaja drugih držav, za katere so leta 2004 veljale kvote;

(b) deleža skupnega uvoza EU, ki ga predstavlja uvoz iz Kitajske, kot znaka ali obsega za razširitev;

(c) razmerij prodora uvoza in njegovega razvoja;

(d) stopenj proizvodnje EU in njihovega razvoja;

(e) drugih kazalcev o razmerah na trgu zadevnih izdelkov, kot so težnje v potrošnji in cenah.

Spodnja tabela kaže rast uvoza iz Kitajske, ki bi, če bi bil dosežen, načeloma vodil Komisijo, da začne preiskavo in zahteva neformalna posvetovanja s Kitajsko:

TABELA A

Formula za določitev stopenj posvetovanj Izdelki, katerih uvoz iz Kitajske predstavlja % celotnega uvoza EU leta 2004 2005 Povečanje v letu 2004 v % uvoza leta 2004 2006 Povečanje v letu 2005 stopnje v % uvoza leta 2004 2007 Povečanje v letu 2006 v % stopnje uvoza leta 2004 2008 Povečanje v letu 2007 v % stopnje uvoza leta 2004 7,5 % ali manj 100 % 50 % 50 % 50 % > 7,5 % do 20 % 50 % 50 % 50 % 50 % > 20 % do 35 % 30 % 30 % 30 % 30 % Več kot 35 % 10 % 10 % 10 % 10 %

TABELA B

Stopnje posvetovanj, ki so posledica uporabe formule iz tabele A

(pazi: tabela mora biti sestavljena na osnovi posameznih kategorij po uporabi formule)

Kategorija izdelka Enota Uvoz iz Kitajske leta 2004 v EU 25 (v tisočih enotah) Kitajska (kvota za leto 2004 EU 25 (v tisočih enotah) Stopnja 2005 Stopnja 2006 Stopnja 2007 Stopnja 2008 1 — bombažna preja ton 3 263 4 770 9 540 11 925 14 310 16 695 2 — bombažne tkanine ton 34 465 30 556 51 698 68 930 86 163 103 395 3 — sintetični materiali ton 10 938 8 088 21 876 27 345 32 814 38 283 4 — majica kosov 191 473 126 808 382 946 478 683 574 419 670 156 5 — puloverji kosov 64 324 39 422 128 648 160 810 192 972 225 134 6 — moške hlače kosov 75 688 40 913 151 376 189 220 227 064 264 908 7 — bluze kosov 26 035 17 093 52 070 65 088 78 105 91 123 8 — moške srajce kosov 40 837 27 723 61 256 81 674 102 093 122 511 9 — frotiraste brisače ton 13 538 6 962 20 307 27 076 33 845 40 614 12 — nogavice+kratke nogavice parov 131 443 132 029 264 058 330 073 396 087 462 102 13 — moške spodnje hlače kosov 681 114 586 244 749 225 817 337 885 448 953 560 14 — moški plašči kosov 24 326 17 887 26 759 29 191 31 624 34 056 15 — ženski plašči kosov 35 570 20 131 46 241 56 912 67 583 78 254 16 — moške obleke kosov 17 407 17 181 19 148 20 888 22 629 24 370 17 — suknjiči in blazerji kosov 6 063 13 061 14 367 15 804 17 241 18 677 20 — posteljno perilo ton 7 894 5 681 15 788 19 735 23 682 27 629 22 — sintetična preja ton 9 364 19 351 38 702 48 378 58 053 67 729 26 — obleke kosov 8 682 6 645 17 364 21 705 26 046 30 387 28 — hlače (druge) kosov 102 204 92 909 132 865 163 526 194 188 224 849 29 — ženski kostimi kosov 22 541 15 687 24 796 27 050 29 304 31 558 31 — modrčki kosov 128 272 96 488 166 754 205 235 243 717 282 198 39 — namizno in kuhinjsko perilo ton 7 342 5 681 11 013 14 684 18 355 22 026 78 — druga oblačila ton 31 395 36 651 40 316 43 981 47 646 51 311 83 — plašči ton 12 039 10 883 15 651 19 262 22 874 26 486 97 — mreže ton 3 124 2 861 4 062 4 999 5 936 6 873 163 — medicinske gaze ton 8 657 8 481 9 523 10 388 11 254 12 120 ex20 — svileno posteljno perilo ton 100 59 200 250 300 350 115 — lanena preja ali preja iz ramije ton 2 727 1 413 3 545 4 363 5 181 6 000 117 — lanena tkanina ton 1 510 684 2 264 3 019 3 774 4 529 118 — laneno namizno in posteljno perilo ton 2 409 1 513 2 650 2 891 3 132 3 373 122 — lanene vreče in vrečke ton 360 220 468 576 684 792 136A — tkanine iz svile ton 446 462 693 924 1 155 1 386 156 — bluze in puloverji iz svile ton 7 291 3 986 8 020 8 749 9 478 10 207 157 — pletena oblačila ton 17 941 13 738 19 735 21 529 23 323 25 117 159 — svilene bluze ton 3 236 4 352 4 787 5 222 5 658 6 093

Povečanja, ki so predvidena za izračun takšnih stopenj, so tako pomembna, da bi se ob preseganju načeloma lahko štelo, da je velika verjetnost, da bo prišlo do „neskladnega razvoja uvoza“. Če bi bila dosežena bodisi v obdobju enega leta bodisi sorazmerno v obdobju načeloma ne manj kot 3 mesecev (15), bi Komisija sprožila preiskavo, da bi ugotovila, ali so prisotni dejavniki, ki lahko privedejo do sklepov, da razvoj tega uvoza prepreči ali ne „skladen razvoj uvoza“, in ali je izpolnjen drugi pogoj za uporabo PZKT, tj. motnje na trgu v smislu najmanj nevarnosti za škodo domači industriji. Ti pragovi bi samo sprožili preiskavo in neformalna posvetovanja, vendar ne bi bili ustrezni za določitev uporabe, ali je PZKT upravičena ali ne.

Stopnje posvetovanj za leta 2006, 2007 in 2008 se lahko prilagodijo glede na nadaljnje preiskave in druge dejavnike, ki se lahko pojavijo kasneje.

Formula za izračun stopenj posvetovanj se lahko uporabi kot ustrezna za posebne izdelke, ki so določeni na ravni seštevanja, pod tisto za kategorijo izdelka. V tem primeru, če uvoz iz Kitajske preseže stopnje, ki iz njega izhajajo, v enem letu ali na podlagi sorazmernega obdobja (načeloma ne manj kot 3 mesece), lahko Komisija na lastno pobudo ali na zahtevo države članice ali zainteresirane stranke zahteva neformalna pogajanja s Kitajsko in začne preiskavo.

Takšne stopnje morajo biti zato obravnavane kot znak, ki ne sproži samodejne uporabe PZKT, če so te ravni dosežene.

7. STOPNJE, POD KATERIMI SE NAČELOMA NE SMEJO UPOŠTEVATI NOBENI UKREPI PZKT

Komisija prav tako meni, da načeloma, če nekatere stopnje niso presežene, v nobenem primeru ne sme priti do uporabe PZKT. To mora zlasti veljati takrat, ko je širjenje kitajskih izdelkov zmerno, ob upoštevanju njihovega sorazmernega položaja na trgu EU. V teh primerih bo Komisija upoštevala, da so takšna povečanja običajna po odpravi uvoznih kvot in bo zato načeloma – tj. razen če je zagotovljen dokaz o nasprotnem – upoštevala, da ni „neskladnega razvoja trgovine“. Te stopnje, ki bi določile že znatno mejo za razširitev kitajskega izvoza v EU, so navedene v spodnji tabeli:

TABELA C

Formula za določitev minimalnih stopenj, pod katerimi PZKT ne bo sprožena Izdelki, katerih uvoz iz Kitajske predstavlja % celotnega uvoza EU leta 2004 2005 Povečanje v letu 2004 v % uvoza leta 2004 2006 Povečanje v letu 2005 stopnje v % uvoza leta 2004 2007 Povečanje v letu 2006 v % stopnje uvoza leta 2004 2008 Povečanje v letu 2007 v % stopnje uvoza leta 2004 7,5 % ali manj 25 % 25 % 25 % 25 % > 7,5 % 20 35 % 20 % 20 % 20 % 20 % > 20 % do 35 % 15 % 15 % 15 % 15 % Več kot 35 % 10 % 10 % 10 % 10 %

TABELA D

Spodnje stopnje, ki jih PZKT načeloma ne sme uporabiti

Kategorija izdelka Enota Uvoz iz Kitajske leta 2004 v EU 25 (v tisočih enotah) Kitajska kvota za leto 2004 EU 25 (v tisočih enotah) Stopnja 2005 Stopnja 2006 Stopnja 2007 Stopnja 2008 1 — bombažna preja ton 3 263 4 770 5 963 7 155 8 348 9 540 2 — bombažne tkanine ton 34 465 30 556 41 358 48 251 55 144 62 037 3 — sintetični materiali ton 10 938 8 088 13 673 16 407 19 142 21 876 4 — majica kosov 191 473 126 808 239 341 287 210 335 078 382 946 5 — puloverji kosov 64 324 39 422 80 405 96 486 112 567 128 648 6 — moške hlače kosov 75 688 40 913 94 610 113 532 132 454 151 376 7 — bluze kosov 26 035 17 093 32 544 39 053 45 561 52 070 8 — moške srajce kosov 40 837 27 723 49 004 57 172 65 339 73 507 9 — frotiraste brisače ton 13 538 6 962 16 246 18 953 21 661 24 368 12 — nogavice+kratke nogavice parov 131 443 132 029 165 036 198 044 231 051 264 058 13 — moške spodnje hlače kosov 681 114 586 244 749 225 817 337 885 448 953 560 14 — moški plašči kosov 24 326 17 887 26 759 29 191 31 624 34 056 15 — ženski plašči kosov 35 570 20 131 40 906 46 241 51 577 56 912 16 — moške obleke kosov 17 407 17 181 19 148 20 888 22 629 24 370 17 — suknjiči in jopiči kosov 6 063 13 061 14 367 16 326 18 285 20 245 20 — posteljno perilo ton 7 894 5 681 9 868 11 841 13 815 15 788 22 — sintetična preja ton 9 364 19 351 24 189 29 027 33 864 38 702 26 — kostimi kosov 8 682 6 645 10 853 13 023 15 194 17 364 28 — hlače (druge) kosov 102 204 92 909 117 535 132 865 148 196 163 526 29 — ženski kostimi kosov 22 541 15 687 24 796 27 050 29 304 31 558 31 — modrčki kosov 128 272 96 488 147 513 166 754 185 994 205 235 39 — namizno in kuhinjsko perilo ton 7 342 5 681 8 810 10 279 11 747 13 216 78 — druga oblačila ton 31 395 36 651 40 316 43 981 47 646 51 311 83 — plašči ton 12 039 10 883 13 845 15 651 17 457 19 262 97 — mreže ton 3 124 2 861 3 593 4 062 4 530 4 999 163 — medicinske gaze ton 8 657 8 481 9 523 10 388 11 254 12 120 ex20 — svileno posteljno perilo ton 100 59 125 150 175 200 115 — lanena preja ali preja iz ramije ton 2 727 1 413 3 136 3 545 3 954 4 363 117 — lanena tkanina ton 1 510 684 1 812 2 113 2 415 2 717 118 — laneno namizno in posteljno perilo ton 2 409 1 513 2 650 2 891 3 132 3 373 122 — lanene vreče in vrečke ton 360 220 414 468 522 576 136A — tkanine iz svile ton 360 220 414 468 522 576 156 — bluze in puloverji iz svile ton 7 291 3 986 8 020 8 749 9 478 10 207 157 — pletena oblačila ton 17 941 13 738 19 735 21 529 23 323 25 117 159 — svilene bluze ton 3 236 4 352 4 787 5 222 5 658 6 093

(1) UL L 23, 28.1.2003, str.1.

(2) UL L 275, 8.11.1993, str. 3.

(3) „Tekstil in oblačila po letu 2005 – Priporočila skupine na visoki ravni za tekstil in oblačila“, COM(2004)668 končno, z dne 13. oktobra 2004.

(4) Dokument WT/MIN(01)3 z dne 10. novembra 2001.

(5) Dokument WT/L/432 z dne 23. novembra 2001.

(6) Ta odstavek je del Protokola o pristopu Kitajske k STO, ki je po vrsti sestavni del Sporazuma STO, prim. odstavek 2 Protokola o pristopu.

(7) Glej člen 17 Uredbe Sveta (EGS) št. 3030/93, ki je bil spremenjen z Uredbo Sveta (ES) št. 391/2001 z dne 26. februarja 2001.

(8) Prim. člen 2(1) Sporazuma STO o zaščitnih ukrepih v zvezi s pogoji za uporabo zaščitnih ukrepov in odstavek 16.4 Protokola o pristopu Kitajske k STO (Posebni zaščitni mehanizem za uvoz izdelkov s poreklom iz Kitajske (TPSSM), člen 2(1) Uredbe Sveta (ES) št. 427/2003 o posebnem prehodnem zaščitnem mehanizmu za določene izdelke pri uvozu s poreklom iz Ljudske republike Kitajske in člen 16(1) Uredbe Sveta (ES) št. 3285/94 o skupnih pravilih za uvoz.

(9) Naslov: http://europa.eu.int/comm/trade/index_en.htm.

(10) Prim. prvi pododstavek člena 10(a)(1)(a) Uredbe Sveta (EGS) št. 3030/93 in odstavek 242(a) Poročila delovne skupine o pristopu Kitajske k STO.

(11) Glej Prilogo 2.

(12) Naslov: http://europa.eu.int/comm/trade/index_en.htm.

(13) Glej Prilogo 2.

(14) Podatki o dejanskem uvozu, zbrani v skladu s členom 27 Priloge III k Uredbi Sveta (EGS) št. 3030/93. Če takšni podatki vseeno ne morejo biti na razpolago pravočasno zaradi razlogov, na katere ni mogoče vplivati, lahko Komisija odloči, da začne postopek za preiskavo ter zahteva neformalna posvetovanja s Kitajsko, če podatki iz uvoznega dovoljenja (prim. člen 25 Priloge III k Uredbi Sveta (EGS) št. 3030/93) navajajo, da uvoz iz Kitajske verjetno presega takšne „ravni posvetovanj“.

(15) Sorazmeren izračun stopenj „posvetovanja“ ali „opozarjanja“ mora biti narejen tako, kolikor je to mogoče, da so upoštevani letni časi. To je lahko koristno pri uporabi formule za izračun stopenj za ustrezno obdobje leta za uvoz v primerljivem obdobju leta 2004.

PRILOGA 1 Izvleček poročila delovne skupine za pristop Kitajske 242. The representative of China agreed that the following provisions would apply to trade in textiles and clothing products until 31 December 2008 and be part of the terms and conditions for China's accession: (a) In the event that a WTO Member believed that imports of Chinese origin of textiles and apparel products covered by the ATC as of the date the WTO Agreement entered into force, were, due to market disruption, threatening to impede the orderly development of trade in these products, such Member could request consultations with China with a view to easing or avoiding such market disruption. The Member requesting consultations would provide China, at the time of the request, with a detailed factual statement of reasons and justifications for its request for consultations with current data which, in the view of the requesting Member, showed: (1) the existence or threat of market disruption; and (2) the role of products of Chinese origin in that disruption; (b) Consultations would be held within 30 days of receipt of the request. Every effort would be made to reach agreement on a mutually satisfactory solution within 90 days of the receipt of such request, unless extended by mutual agreement; (c) Upon receipt of the request for consultations, China agreed to hold its shipments to the requesting Member of textile or textile products in the category or categories subject to these consultations to a level no greater than 7.5 per cent (6 per cent for wool product categories) above the amount entered during the first 12 months of the most recent 14 months preceding the month in which the request for consultations was made; (d) If no mutually satisfactory solution were reached during the 90-day consultation period, consultations would continue and the Member requesting consultations could continue the limits under subparagraph (c) for textiles or textile products in the category or categories subject to these consultations; (e) The term of any restraint limit established under subparagraph (d) would be effective for the period beginning on the date of the request for consultations and ending on 31 December of the year in which consultations were requested, or where three or fewer months remained in the year at the time of the request for consultations, for the period ending 12 months after the request for consultations; (f) No action taken under this provision would remain in effect beyond one year, without reapplication, unless otherwise agreed between the Member concerned and China; and (g) Measures could not be applied to the same product at the same time under this provision and the provisions of Section 16 of the Draft Protocol. The Working Party took note of these commitments.